**МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА**

**Обобщена информация по дружества и предприятия относно прилагането на Правила за избор на изпълнител за предоставяне на финансови услуги от кредитни или финансови институции**

**към 30.09.2021 г.**

1. **„БДЖ-ПЪТНИЧЕСКИ ПРЕВОЗИ” ЕООД**

На основание чл.61, ал.1 от Постановление № 332 на Министерския съвет от 22.12.2017 г. за изпълнение на държавния бюджет на Република България и във връзка с чл.156 от Закона за публичните финанси паричните средства на „БДЖ-Пътнически превози“ ЕООД се включват в единната сметка и Системата за електронни бюджетни разплащания (СЕБРА).

1. **НАЦИОНАЛНА КОМПАНИЯ „ЖЕЛЕЗОПЪТНА ИНФРАСТРУКТУРА“**

За посоченият период, средствата и плащанията на НК „ЖИ“ са включени в системата на единна сметка и Системата за електронни бюджетни разплащания (СЕБРА).

1. **„ЛЕТИЩЕ СОФИЯ“ ЕАД**

Дружеството подготвя актуално техническо задание за провеждането на нова обществена поръчка за избор на изпълнител на финансови услуги на дружеството.

1. **ДП „РЪКОВОДСТВО НА ВЪЗДУШНОТО ДВИЖЕНИЕ“**

ДП РВД е сключило договори за финансови услуги при спазване на изискванията за управление на риска, достъпност и икономическа изгодност.

1. **„ПРИСТАНИЩЕ ВАРНА“ ЕАД**

Дружеството е провело конкурс за избор на финансова институция, извършено е класиране на кандидатите и са сключени договори с избраните финансови институции.

1. **„ПРИСТАНИЩЕН КОМПЛЕКС РУСЕ“ ЕАД**

Финансовите институции, с които работи дружеството, са избрани с процедура, съгласно „Правила за избор на изпълнител за предоставяне на финансови услуги от кредитни или финансови институции“.

1. **ДП „ПРИСТАНИЩНА ИНФРАСТРУКТУРА“**

Държавно предприятие „Пристанищна инфраструктура“ спазва чл. 28 от Правилника за прилагане на Закона за публичните предприятия, определящ правилата за концентрация на паричните средства към една кредитна институция да не надвишават 25 на сто от общия размер на паричните средства на предприятието.

Предприятието е провело процедура за избор на изпълнител за предоставяне на финансови услуги.

1. **„ИНФОРМАЦИОННО ОБСЛУЖВАНЕ” АД**

Съгласно Правилата за избор на изпълнител за предоставяне на финансови услуги от финансови или кредитни институции на „Информационно обслужване“ АД са проведени процедури и сключени договори за банково обслужване на дружеството.

1. **„БЪЛГАРСКИ ПОЩИ“ ЕАД**

Дружеството е въвело Правила за избор на финансова институция. Проведена е открита процедура по Закона за обществените поръчки за избор на обслужваща финансова институция. От месец Април 2013 г., на база проведената процедура по ЗОП, за обслужваща банка на Дружеството са избрани две финансови институции. Към края на 2017 г. е стартирана процедура по ЗОП за избор на обслужващи банки, по четири обособени позиции. В резултат на което за обслужващи банки са избрани четири финансови институции.

 **10. „БМКЦ“ ЕАД, ВАРНА**

„БМКЦ“ ЕАД спазва разпоредбите на Правилника за прилагане на Закона за публичните предприятия (в сила от 05.05.2020 г.) и няма концентрация на паричните средства към края на месеците от отчетното тримесечие на 2021 г. Към 30.09.2021 г. „БМКЦ“ ЕАД ще има договори със седем банки в резултат на проведени конкурси, съгласно правилата за избор на финансови институции.

**11. „ТРАНСПОРТНО СТРОИТЕЛСТВО И ВЪЗСТАНОВЯВАНЕ“ ЕАД**

В дружеството е проведена на процедура за избор на финансова институция, като са сключени договори с избрания изпълнител.